**Προτάσεις για νηπιαγωγούς**

**ΔΑΝΕΙΣΤΙΚΗ CDΘΗΚΗ**

1. Δημιουργούμε αντίγραφα από cd που έχουμε και τα αριθμούμε για να τα βρίσκουμε πιο εύκολα.
2. Τα παρουσιάζουμε στα νήπια και συζητάμε για το πώς μπορούμε να τα δανειζόμαστε.
3. Τα αποθηκεύουμε σε ένα κουτί (παπουτσιών) που το στολίζουμε με τα παιδιά.
4. Σε ένα ντοσιέ δημιουργούμε μια καρτέλα για το κάθε cd που πάνω έχει φωτογραφία του εξώφυλλου και το νούμερο του cd. Από κάτω τα νήπια ή η νηπιαγωγός σημειώνουν όνομα και βάζουν σφραγίδα με ημερομηνία.
5. Όταν το επιστρέφουν τραβάνε μια γραμμή πάνω στο όνομά τους και βάζουν ημερομηνία επιστροφής.
6. Ενημερώνουμε τους γονείς σε μικρής διάρκειας συνάντηση για τους κανόνες λειτουργίας της δανειστικής cdθήκης.
7. Δίνουμε σημείωμα σε όλους τους γονείς που μιλάει γενικά για τη μουσική εκπαίδευση.
8. Σε τέσσερα παιδιά κάθε Παρασκευή δίνουμε φύλλο εργασίας μαζί με οδηγίες σε φάκελο , για να παρουσιάσουν τη Δευτέρα το τραγούδι ή το μουσικό κομμάτι που τους άρεσε.
9. Ετοιμάζουμε το χώρο, ανάβουμε κεράκια, σβήνουμε φώτα, καθόμαστε στη μουσική γωνιά………. έτσι τη Δευτέρα σε καθορισμένη ώρα, που μπορεί να ξεκινάει με ηχητικό ερέθισμα που έχει επιλέξει η ολομέλεια, τα νήπια παρουσιάζουν.
10. Αν θέλουμε να είναι πιο παιχνιδιάρικη η δράση στην αρχική φάση (δηλ στο 2.) δημιουργούμε ένα σενάριο για να παρουσιάσουμε τα cd (σε μας τα έστειλε η νεράιδα της μουσικής μαζί με σημείωμα) κτλ.
11. Τα cd που επιλέγουμε αρχικά είναι από αυτά που έχουμε ακούσει κάποια τραγούδια ή μουσικές στην τάξη. Επίσης μπορούμε να δημιουργήσουμε 2-3 αντίγραφα του ίδιου cd με διαφορετική αρίθμηση γιατί υπάρχουν τραγούδια ιδιαίτερα αγαπημένα από πολλά παιδιά.

Καλή επιτυχία σε όλες